มันนีทูเดย์
ธปท.ออกพันธบัตร 3 หมื่นล.
29 ต.ค. 2565

ธปท.ออกพันธบัตร 3 หมื่นล.
น.ส.วชิรา อารมณ์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ประกาศแผนการประมูลขายพันธบัตรธนาคารแห่งประเทศไทย อายุไม่เกิน 15 วัน ประจำเดือน ธ.ค. 2559 โดย ธปท.จะเปิดประมูลขายพันธบัตรรุ่น พ.51/14/59 ในวันที่ 23 ธ.ค.นี้ วงเงินรวม 3 หมื่นล้านบาท อายุ 14 วัน กำหนดชำระเงิน 27 ธ.ค. 2559 และครบอายุ 10 ม.ค. 2560 
เหรียญ ร.9 ล่าสุด
นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า เตรียมนำเหรียญกษาปณ์ที่ระลึกพระบาทสมเด็จพระปรมินทรมหาภูมิพลอดุลยเดช ประชาคมเศรษฐกิจอาเซียน (เออีซี) และเหรียญกษาปณ์ที่ระลึกกรมส่งเสริมสหกรณ์ อย่างละ 5 แสนเหรียญ รวม 1 ล้านเหรียญสุดท้ายของรัชกาลที่ 9 ออกจำหน่ายให้ประชาชนต้นปีหน้า ไม่เกินเดือน ก.พ. 2560 โดยกรมธนารักษ์จะใช้รูปแบบการจำหน่ายด้วยการกระจายเหรียญดังกล่าวไปทั่วประเทศ แบ่งเป็น กรุงเทพฯ 40% และต่างจังหวัด 60% เพื่อกระจายให้ประชาชนได้อย่างทั่วถึง